Berlingske Tidende, 1831-08-19
Det nyeste Bind af Edinburgh Review indeholder, blandt almindelige Betragtninger over Englands Handel paa det østlige Asien, følgende interessante Notits om det ostindiske Compagnies Monopol paa Theehandelen i England. - - Fra alle Kanter angribes nu i England Monopoler og Privilegier, og man beviser ikke sjeldent til deres store Ærgrelse, der forsvarer dem, at disse Monopoler ei allene i mangfoldig Henseende ere skadelige for Folkets Masse, men ogsaa oft gavne Ejerne selv lidet eller intet, og at ikkun underordnede Betjenter deraf drage er ublu, overordentlig Fordeel. Et frappant Exempel herpaa er det ostindiske Compagnies Theehandel, og i end høiere Grad den Handel, som det overhovedet driver i Indien. - Da dets Octroy i Aaret 1818 blev fornyet, tilstædte man samtlige britisk Undersaatter, at deeltage i Handelen paa Hindostan og nogle andre af det østlige Asiens Enge, fra hvilke de hidtil havde været udelukte, men det blev dem udtrykkeligen forbudet, at indlade sig paa nogensomhelst Handelsforbindelse med China. Monopole, paa Handel med dette umaadelige Land, Theeplantens Hjem, blev Compagniet forbeholdt, som derved tillige betryggede sig Monopopaa Handel med Siam, Cochinchina, Tunkin, Korca, det østlige Tartarie, Japan, de Philippinske Øer o. s. v., thi for at drive denne Handel med Fordeel, er Handelen med China en uundgaaelig betingelse. De Lande, med hvilke Compagniet har Eneret til at handle, eje Overflødighed af de mangfoldigste og kosteligste Produkter; deres Befolkning er uhyre og deres Søyste, ere vidtudstrakte. Sjeldent eller aldrig har vel et Handelscompagnie udelukket sine Medborgere fra en saa rig Mark for Handelsdristighed. - Tiden nærmer sig nu, da det ostindiske Compagnies Privilegium ophører; den offentlige Mening har lydeligen fordret, at dette ikke burde fornyes, men ophæves, baade Ministeriet og Parlamentet have derfor allerede i afvigte Aar alvorligen beskjeftiget sig med dette Anliggende. Forskjellige gyldige Vidner bleve afhørte, hvis Udsagn eenstemmigen vare Compagniet meer eller mindre ugunstige. Mærkelig er den Erklæring, som Hr. Bates afgav. Han har i mange Aar været Jnteressen, i de betydeligste Americanske Handelshuses Chinahandel, og er nu associeret med det berømte Londonske Handelshuus Baring et Comp. der i Særdeleshed driver Chinahandel for Amerikanske Huses Regning. Han erklærede nemlig, at han vilde forpligte sig til at sælge Theen i London for en Trediedeel lavere Priis, end Compagniet solgte den. - For at komme i det Reene, i Henseende til Compagniets Priser, befalede Handelsministeriet i England sine Consuler, at sende det Theeprøver, tilligemed Prisernes Angivelse. Dette skeete; Resultatet var: at de fra Hamborg hidsendte 9 Theeprøver, med Undtagelse af en eneste, vare næsten Halvdelen billigere, end de engelske, og efter en af Handels ministeriet foranstaltet Undersøgelse fandtes endog, at hine vare tildeels af en meget dedre Qualitet end Compagniets. De 2 Pund, af ni forskjellige Sorter, kostede tilsammen: a) Compagniets 28 Skillings 8 3/4 Pence, b) de fra Hamborg 19 Shill. 1/2 Pence. - Af denne Beregning resulterer, at Theen i England er over en Trediedeel dyrere end den kunde og burde være. J England consumeres aarligen omtrent tredive Millioner Pund Thee, der, beregnet efter en lav Gjennemsnitspriis, udgjøre en Sum af tre og en halv Millioner Pd. Sterl. Fradrager man af denne Sum en Trediedeel, saa betale Englænderne aarligen 1 1/2 Million Pd. Sterl. alt for meget for deres Thee. Men denne Sum er endda altfor ringe angiven, thi Forbruget af de tre almindeligste Sorter Thee, nemlig: Bohea, Congou og Tankan tilsammen, beløber sig til 28 Millioner Pund, der i England koste en halv Gang meer end i Hamborg. (Sluttes i næste Nummer.)